Nuipla Papua New Guinea Minister blong Lands, John Rosso, itokim Parliament olsem taim igat wanpla graun we istap nating insait long Port Moresby or wanpla narapla town or city, nogat wanpla man or meri bai ken go na sanapim haus nating long en.
Emi mekim displa toktok behain long Member blong Moresby North East, John Kaupa, iaskim em long wai na ol lain long electorate blong en emi oli bin rausim ol long tupla aria insait yet long Port Moresby.
Minister John Rosso imekim displa toktok long bekim askim blong Mr Kaupa long tupla giraun long 8mile na wanpla long Bomana, autsait tasol long Port Moresby.
Mr Kaupa iaskim wai na oli rausim ol femili long displa tupla aria insait long electorate blong en, long wanem planti istap long displa ol hap long klostu long 30pla krismas olgeta.
Narapla giraun we Mr Kaupa itoktok long en istap long Bomana aria, we oli kolim long buswara.
Long bekim blong em igo long Member John Kaupa, Minister blong Lands, John Rosso itok wok iwok long go het yet long tanim ol settlement eria insait long city long lukim gutpla ol haus blong ol family blong ol.
Displa bai kamap long displa 8mile aria.
Mr Rosso tok long sait blong Bomana, displa em giraun we i legally stap long han blong Nambawan Super.
Audio Player failed to load.
Try to Download directly (1.61 MB)
Play
Space to play or pause, M to mute, left and right arrows to seek, up and down arrows for volume.
Space to play or pause, M to mute, left and right arrows to seek, up and down arrows for volume.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn eng_Latn eng_Latn eng_Latn eng_Latn